|  |  | ### Hírlevél 2025.09.20. |
| Agnes nem hisz a fülének, amikor egy nap azzal hívja fel a rendőrség, hogy Colette, a nagynénje elhunyt. Képtelenség! Colette három éve egyszer már meghalt, eltemették, meggyászolták, és azóta is ott nyugszik a gueugnoni temetőben... Legközelebbi hozzátartozóként neki kell azonosítania a holttestet, így a saját szemével győződhet meg arról, hogy ezúttal valóban Colette hagyta itt az árnyékvilágot. De akkor kit temettek el három éve? Miért akarta a nénikéje elhitetni mindenkivel, hogy meghalt? Izgalmas nyomozás kezdődik, és a Colette által kifejezetten Agnes számára készített hangfelvételek felbukkanásának, a régi barátok, a gyermekkori barátok vallomásainak, a hol fájdalmas, hol megmosolyogtató emlékeknek köszönhetően lassan összeáll a kép. Agnes végül nem csupán Colette titkait, a családja történetének addig rejtett fejezeteit ismeri meg, de a saját múltjával is szembenéz, sőt a válása óta reménytelennek érzett jelenét is sikerül újragondolnia. Valérie Perrin a maga sajátságos, könnyed, mégis gazdagon és érzelmesen áradó stílusával egy olyan izgalmas és fordulatos történet útvesztőjén vezeti át az olvasót, amelyben egyszerre van jelen a könnyes nosztalgia, a szelíd humor és a krimiszerű feszültség. |
| Egy kedves történet az összefogásról, amely megtanítja a legkisebbeknek, hogy a bajban is számíthatunk egymásra. Süti, a kisegér és jó barátja, Egres, a süni ezúttal egy hirtelen jött vihar közepén találják magukat. Amikor szomszédjuk, Pitypang, a vakond, két gyermekével együtt otthon nélkül marad, habozás nélkül nyújtanak segítséget. Ám a vihar csak a kezdet - a barátokat újabb és újabb megpróbáltatások várják, melyek próbára teszik türelmüket, találékonyságukat és egymás iránti bizalmukat. A történet szeretettel mesél az együttérzésről, az elfogadásról és a közösség erejéről - arról, milyen sokat jelent egy nyitott szív és egy segítő kéz a legnehezebb pillanatokban is. A Süti, a kisegér igaz barátra lel és a Süti, a kisegér és a kert ajándéka című sikerkönyvek után a sorozat harmadik része is meghitt hangulatával, szerethető szereplőivel és tanulságos történetével örvendezteti meg a gyerekeket. Lavinia Trifan finom részletességgel megrajzolt illusztrációi pedig ezúttal is melegséget visznek minden oldalra. |
| Te elárulnád a néped a szerelemért? Két birodalom. Két világ. Népeik ellenségek. A határ a Balaton... 1600-as évek, Tihanyvár. A három földrészen terjeszkedő Oszmán Birodalom sorra hódoltatja a népeket. A keresztény Európa déli és keleti felét mohamedánok árasztják el - Kelet és Nyugat harcban áll. A Magyar Királyság darabokra szakad és Buda török kézre jut. A Balatonnál azonban megáll a Próféta zászlaja - a tó a déli partja a törököké, de az északi a keresztényeké. Ha csonkán is, de áll a régi királyság, állnak várak és benne a vitézek. Fent, Tihany szigetének hegyfokán a monostorból erődöt építenek, ami farkasszemet néz törökkel... A történet Johannáról, a tihanyi révész lányáról szól, akinek az élete és becsülete folyamatos veszélyben van. A várdúlások, portyázások és fosztogatások elől a falvak halász népe, közöttük a lányé is, a nádasokba, vizenyős berkekbe menekül. Johanna egy nap mégis előbújik a rejtekéből, hogy változtasson a sorsán. Megházasodik, de végül megtörténik, amitől annyian tartanak: elrabolják. Egy naszád a túlpartra, törökföldre viszi és a lány egy muzulmán rabszolgakereskedő házába kerül, ahonnan egy jóbarát segítségével próbál megszökni... Hősiesség és sarcolás... Hűség és árulás... Karády Annának, a nagysikerű A füredi lány-trilógia és a népszerű Zserbó-sorozat írójának új történelmi romantikus regénye kalandos időutazás a Balaton környékének egyik legmozgalmasabb időszakába, a 17. századba. A török-magyar végekre, ahol sohasem volt valódi a fegyvernyugvás, sem pedig béke. A regény azonban egy elsöprő szerelemről szól, amelyben Kelet és Nyugat találkozik... |
| Neked mi a jeled? Az óvoda és vele együtt az óvodai jel meghatározó szerepet tölt be a kisgyerek életében. Ebben a könyvben harminc óvodai jelről olvashatunk egy-egy rövid mesét: vödör, méhecske, helikopter, óra, trombita, béka, fazék, elefánt, kesztyű, csizma... A történetek az óvodás korosztály mindennapi élményeit járják körbe, szóba kerül a közös játék, a barátságok, a veszekedések, a csúfolódás, a versengés, az ünneplések, a természet szépsége, a születés öröme, az elmúlás fájdalma, az ígéretek betartása... Bartos Erika, a Bogyó és Babóca sorozat írója és rajzolója az ovis jelek meséivel ismét az óvodás korosztályhoz szól. Fogadjátok szeretettel! |
| Stephen King több mint hatvan bestseller szerzője, számos rangos irodalmi díj tulajdonosa. Könyvei közül a Csak sötéten szereted felkerült 2024 tíz legjobb horrorkönyvének, a Holly a 2023-as év legfigyelemreméltóbb könyveinek, a 11/22/63 pedig a 2011-es év legjobb tíz könyvének listájára a The New York Times Book Review szerkesztői szerint. King számos más elismerése mellett a 2018-as PEN America irodalmi díj, valamint az Egyesült Államok elnöke által adományozott legmagasabb művészeti kitüntetés, a National Medal of Arts 2014-es birtokosa. A Maine állambeli Bangorben él feleségével, Tabitha King regényíróval. Egy nem is olyan távoli, disztópikus jövőben Amerika kegyetlen időszak elé néz. A tizenhat éves Ray Garraty útnak indul, hogy részt vegyen a mentális és fizikai állóképesség legnagyobb próbatételén, az embertelen versenyen, a "Hosszú Menetelés"-en, amely évente megrendezésre kerül. Száz fiú éjjel-nappal egyenletes, óránként hat kilométeres tempóban menetel, megállás nélkül. A "díj" nem más, mint a győztes álma: bármi legyen is az, megkapja, élete végéig. A szabályok szigorúak, a tét óriási. Nincs célvonal: az utolsó talpon maradó ember nyer. A versenyzők semmilyen külső segítséget nem kaphatnak. Ha bárki lassít, nem tudja tartani a tempót, figyelmeztetésben részesül. Három figyelmeztetés kieséssel jár, örökre. |
| Üdvözöl a Kerek Erdő, Újra itt vagy, örvendek! Dolgos napra készül Mackó és a többi erdőlakó. Nézzük, hová sietnek! Verses böngésző egy varázslatosan kedves erdő lakóiról, és az ő mozgalmas mindennapjaikról. Hogy telik az élet az erdei iskolában, Bagoly professzor szárnyai alatt? Mit sütnek a nyuszi-pékek? Jártál már a Mézesbödön Könyvtárban? Nyomd a tűzoltóautó szirénáját Borz papával! 4 éves kortól ajánljuk! |
| Érkezik Cotton Malone újabb lebilincselő kalandja a New York Times bestsellerszerző, Steve Berry tollából, melyben titkok, hatalom, történelem és árulás szívbe markoló elegye vár ránk! Cotton Malone, a legendás egykori titkos ügynök ezúttal Olaszországba utazik, hogy megfejtse egy ötszáz éve elfeledett titok rejtélyét. A nyomok egy tizenhatodik századi dokumentumhoz, egy Krisztus-záloghoz vezetnek - egy olyan egyházi kötelezvényhez, amelyet II. Gyula pápa írt alá, és amely szerint a Vatikán mára már több ezermilliárd dollárral tartozik a Medicieknek. De a Medici családról, a reneszánsz Firenze legendás urairól a történelem úgy tartja, évszázadokkal ezelőtt kihaltak. Vajon tényleg így van? Vagy a hatalomra éhes örökösök az árnyékból figyelnek, és visszatérésük már régóta tervben van? Az idő sürget, hiszen nemcsak a múlt kérdései kerülnek terítékre, hanem a jelen hatalmi harcai is: ki lesz Olaszország következő miniszterelnöke, és vajon ki lesz a következő pápa? Cotton Malone nyomozása sötét történelmi titkok, pápai intrikák és politikai összeesküvések sűrű hálójába vezet. És ahogy egyre közelebb kerül az igazsághoz, rájön: minden azon múlik, visszatérnek-e a Mediciek - és ha igen, mikor. |
| Az esti mese amolyan Bing-szokás! A legkisebbek is gyorsan elalszanak, ha Binggel együtt készülődnek a lefekvésre. |
| A Nevers-vágás az a titkos, kivédhetetlen kardvágás, amelyre a Paul Féval regényéből készült A púpos című legendás francia filmből (főszerepben Jean Marais) generációk emlékeznek. Olyan vágás, amelyet a legváratlanabb pillanatban kapunk valakitől, akit közel engedtünk magunkhoz. A kötetben olvasható novellák olyan történeteket mesélnek el, amelyekben az emberi indulatok és ösztönök okoznak végzetes sebeket. A szocializmus évtizedeitől a máig ívelő elbeszélések barátságok, házasságok, szerelmek hétköznapi konfliktusain keresztül mutatják be, hogyan élünk ebben a kiismerhetetlen világban. Péterfy-Novák Éva novelláskötetében ezúttal is a rá jellemző éleslátással, érzékenységgel és humorral mesél azokról a pillanatokról, amelyekről mások hallgatnak. |
| Interaktív és játékos könyv kicsiknek és nagyoknak, nem csak azoknak, akik egy macska uralma alatt élnek. Gondolkodtál már azon, milyen idegtépő a macskák élete? Puffancs vágya egyszerű, mint az egyszeregy: ha kiürült a tálja, akkor meg kell tölteni. Mégpedig haladéktalanul. Miért olyan nehéz ezt belátni a családtagjainak? Ted Forsström humorista és médiaszemélyiség, valamint Ása Lucander, az Aardman Animációs Stúdió rendezője és illusztrátora korábbi közös kötetét, mely magyarul Hallgass Tappancs, halkan vakkants! címmel jelent meg, 8 nyelvre fordították le, és 2023 - ban Finlandia-díjra is jelölték. |